Min natt med Maud

Min natt med Maud  (fransk originaltittel:Ma nuit chez Maud) er en fransk langfilm fra 1969, regissert av Éric Rohmer.

Filmen er regissørens fjerde i en serie på seks filmer, som han kalte «Moralske fortellinger».

 Handlingsreferat 
Jean-Louis, en ensom ingeniør, har nylig fått seg en jobb i Clermont-Ferrand hvor han ikke kjenner noen fra før. I en katolsk kirke får han øye på en ung blond kvinne. Han vet ikke noe om henne, men blir overbevist om at hun skal bli hans kone. På kafeen møter han Vidal, en gammel marxistisk venn som nå arbeider som universitetslektor, som inviterer ham til konsert den kvelden. Jean-Louis er først motvillig, men går til slutt med på å være med. Etter konserten spiser de ved en restaurant.

Vidal har planer om å besøke en venn kvelden etter, og inviterer Jean-Louis til å være med. De ankommer leiligheten til Maud, en doktor som nylig er skilt. Vidal går etter hvert hjem. Maud og Jean-Louis fortsetter å diskutere religion og kjærlighetslivene deres. Maud slår seg ned på dobbeltsengen i stua. 

Maud avslører at hun skilte seg fra mannen sin fordi han hadde en affære med en katolsk kvinne, samtidig som Maud selv hadde en kjæreste som døde i en bilulykke ett år tidligere. Når det er på tide å sove, erklærer Maau at sengen hun ligger i er den eneste sengen i hele leiligheten. Hun kler seg naken, og foreslår at Jean-Louis kryper under sengeteppet sammen med henne.

 Medvirkende 
 Jean-Louis Trintignant - Jean-Louis
 Françoise Fabian - Maud
 Marie-Christine Barrault - Françoise
 Antoine Vitez som Vidal
 Leonid Kogan som seg selv
 Guy Léger - predikant
 Anne Dubot - blond venninne
 Marie Becker - Marie, Mauds datter
 Marie-Claude Rauzier - student

 Referanser 

 Eksterne lenker 


Kategori:Franske dramakomedier
Kategori:Franskspråklige filmer
Kategori:Filmer fra 1969